Nr.20052/22.11.2024
REFERAT DE APROBARE

În vederea accesării de fonduri europene nerambursabile pentru realizarea obiectivului de investiţie “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” propun pregătirea documentației în vederea depunerii unei cereri de finanțare în cadrul Programului Regional Sud-Muntenia 2021-2027, PRSM/ 249/PRSM_P2/OP2/RSO2.1/ PRSM_A34, Prioritatea 2 - O regiune cu orașe prietenoase cu mediu, Obiectivul Specific RSO 2.1 -Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice, în cadrul Programului Regional Sud-Muntenia 2021-2027. Depunerea cererii de finanțare se va realiza doar prin sistemul informatic MySMIS2021/ SMIS2021+.
Între Autoritatea locală și MDLPA există Contractul de finanțare nr.6106, în cadrul PNRR care prevede o valoare maximă nerambursabilă de 3.618.846,11 lei, inclusiv tva.
In conformitate cu Devizul General intocmit la faza PT, a rezultat o valoare totală a proiectului de 7.575.140,90 lei inclusiv tva, din care contribuția proprie a UAT Oraș Boldești Scăeni este in valoare de 3.956.294,79 lei.
Ținând cont de imposibilitatea finanțării de la Bugetul Local a sumei de 3.956.294,79 lei (inclusiv TVA), s-a propus inițierea demersurilor de reziliere a contractului de finanțare nr.6106 PNRR.
Pentru realizarea investiției “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, se dorește accesarea sursei de finanțare din cadrul Programului Regional Sud-Muntenia 2021-2027, Prioritatea 2 - O regiune cu orașe prietenoase cu mediu, Obiectivul Specific RSO 2.1 -Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice.
Menționez că pentru proiectul  mai sus menționat este intocmită documentația la nivel de Proiect Tehnic si este emisă Autorizația de Construire. Termenul de depunere a Cererii de finanțare este 31 decembrie 2024. 
Având în vedere cele prezentate mai sus, am inițiat și supun spre aprobare Proiectul de hotărâre privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
În speranţa aprobării, vă mulţumesc anticipat!

